Source: http://www.csmoradea.ro/events/lnbm-etapa-15-3/
Timestamp: 2018-06-23 12:16:13+00:00

Document:
Baia Mare, Sala Polivalentă Lascăr Pană
CSM CSU Oradea a învins la Baia Mare, pe BCM Olimpic din localitate, într-un meci contând pentru etapa a 15-a din sezonul regulat al Ligii Naționale de baschet masculin – ediția 2016/17. Partida s-a desfășurat la Sala Sporturilor Lascăr Pană și s-a încheiat cu scorul de .
Oradea a deschis meciul cu Mirkovic, Pasalic, Mandache, Nicoară și Denison. Gazdele au început mai bine, instalându-se la conducere după un coș de trei puncte. CSM-ul nu a marcat din acțiune în primele două minute de joc, după care Pasalic a găsit ținta de trei ori de la mare distanță. Bihorenii au trecut la conducere și s-au desprins pe fondul unui ritm de joc foarte bun pe faza ofensivă. Apărarea a fost mai relaxată decât de obicei, însă roș-albaștrii conduceau cu scorul de 29-19 la capătul primei secvențe.
Sfertul al 2-lea a demarat favorabil orădenilor. Ei au înscris primele nouă puncte ale acestei perioade de joc, forțându-I pe amfitrioni să ceară timp de odihnă. La reluare, CSM-ul a jucat cu un cvintet alcătuit din autohtoni. Este vorba despre Petrișor, Mandache, Nicolescu, Pop și Țîbîrnă. Pe parcursul a revenit Pasalic în teren, însă el a terminat repriza alături de patru jucători români. Apărarea a funcționat mult mai bine, formația din Baia Mare reușind să înscrie o singură dată din acțiune, la ultima posesie a reprizei. După 20 minute de joc scorul era de 50-24.
Sfertul al 3-lea a început cu același cvintet cu care CSM-ul a deschis jocul. Roș-albaștrii au executat acțiunile până la capăt. Antrenorul Achim a optat să îl retragă pe bancă pe Pasalic, oferindu-i mai multeminute de joc lui Nicolescu. Diferența a continuat să crească, scorul după 30 minute de joc fiind de 74-35.
Secvența decisivă a început cu Petrișor, Mandache, Nicolescu, Pop și Țîbîrnă. Ecartul a crescut la 40 de puncte după o acțiune colectivă finalizată de Sergiu, după care Bobe a înscris un slam dunk spectaculos pe contraatac, iar la jumătatea acestei perioade de joc s-a consemnat debutul absolute al lui Dani Tămășdan în Liga Națională.Pop izbutește un slam dunk din serviciul lui Petrișor, după care Tămășdan înscrie primele sale puncte în LNBM. Cătălin a izbutit alte câteva acțiuni de mare rafinament ethnic. Jocul s-a terminat cu succesul CSM-ului.
Muhamed Pasalic a avut 21 puncte, Titus Nicoară a adăugat 14 puncte, 10 recuperări, Branko Mirkovic a încheiat cu 12 puncte, 6 recuperări, iar Bogdan Țîbîrnă a bifat 12 puncte și 7 recuperări.
Rareș Pașca, Sean Barnette și Will Franklin nu au făcut deplasarea la Baia Mare pentru acest meci. Martin Zeno a fost present alături de echipă, însă nu a jucat, iar Uros Lucic a bifat doar două minute de joc.
CSM CSU Oradea obține a 2-a victorie consecutivă în campionat și are un bilanț general de 8-6. Următorul meci din LNBM este programat sâmbătă (14.01), în compania Stelei CSM EximBank București, la Arena Antonio Alexe. Până atunci, campioana României are programată o deplasare la Yuzhne, pentru etapa a 12-a din Basketball Champions League, împotriva campioanei Ucrainei. Acest meci se va disputa marți (10.01), ora 19:00. Ambele jocuri vor fi transmise în direct la DigiSport.
CSM CSU Oradea se deplasează la Baia Mare, acolo are programat meciul cu BCM Olimpic din localitate. Partida se va desfășura sâmbătă (07.01), ora 17:30, la Sala Sporturilor Lascăr Pană, fiind primul joc din Liga Națională penru campioana în exercițiu a României în anul calendaristic 2017.
Formația pregătită de Cristian Achim vine după eșecul din Champions League, cu Le Mans Sarthe. Ultimul meci de campionat, disputat în compania lui CSU Sibiu, s-a încheiat cu victorie pentru roș-albaștri. Ei au întrerupt atunci o serie de patru înfrângeri consecutive în LNBM.
CSM CSU Oradea are un bilanț general de 7-6 și se situează pe locul 5 în Liga Națională. În schimb, BCM Olimpic Baia Mare are un bilanț general de 1-12 și se situează pe locul al 10-lea, având un joc mai mult disputat decât ultima clasată.
Băimărenii au jucat fără niciun jucător străin la ultimul meci din anul 2016. Acesta s-a desfășurat la Galați și s-a încheiat cu cea de-a 9-a înfrângere consecutivă în LNBM pentru maramureșeni. Aceștia se află la primul sezon în eșalonul de elită după promovare.
Bihorenii au o singură victorie din șase partide susținute în deplasare în actuala ediție de campionat. În schimb, BCM Olimpic Baia Mare a câștigat un meci din cele șase susținute pe teren propriu de la startul sezonului regulat.
Sean Barnette și Rareș Pașca sunt indisponibili pentru acest meci. În schimb, Will Franklin nu va face deplasarea cu echipa, el ajungând în Oradea în cursul nopții de joi spre vineri. El a intrat într-unb regim special de pregătire fizică sub comanda preparatorului fizic Marius Marinău.
În tur, la Oradea, CSM CSU s-a impus cu scorul de 97-40.
Partida nu va fi televizată. Evoluția scorului poate fi urmărită prin intermediul platformei puse la dispoziție de Federația Română de Baschet, dar și prin intermediul paginii de facebook CSM Oradea.

References: CSM 

CSM 
 CSM 

CSM 

CSM 
 CSM 
 CSM